**O‘g‘il bolalar kalta shimini tikish texnologiyasi**

**Reja:**

1. Kalta shimni modellashtirish.
2. Kalta shimni bichish.
3. Kalta shimni tikish.

O‘g‘il bolalarning turli yoshlardagi psixologik-fiziologik va jismonan rivojlanishini hisobga olgan holda bolalar kiyimlari assortimenti o‘zining turi, tuzilishi, bichilishi, ranglarning bezalishi jihatidan turli-tuman bo‘ladi. O‘g‘il bolalar kiyimlari har bir yosh guruhga mos holda loyihalanadi. O‘g‘il bolalar ko‘p harakat qilganligi sababli kiyimlar qulay, ya’ni kiyish va yechish uchun oson bo‘lishi kerak. Ko‘proq to‘g‘ri va timsifat ishlatiladi. O‘g‘il bolalar kalta shimni bichimlarining turli bo‘lishi bilan ajralib turadi. Jismoniy ish qilganda, terlash jarayoni normal va uzluksiz bo‘lishi uchun kiyim tagiga havo o‘tib turishi, kiyim haddan tashqari keng yoki juda tor bo‘lmasligi kerak. O‘g‘il bolalar shimi og‘ir bo‘lsa, bolani tez charchatadi, bolaning ish qobiliyati kamayadi. Kiyimning issiqlik sarflash xususiyatini kamaytirmasdan uni yengillashtirish zarur. O‘g‘il bolalar kalta shimi paxta tolali jinsili gazlamadan tikilgan bo‘ladi.



**55-rasm. O‘g‘il bolalar kalta shimining model namunalari.**

****

**56-rasm. O‘g‘il bolalar kalta shimining andazalari:**

*1* – kalta shim ort bo‘lagi; *2* – kalta shim old bo‘lagi;

*3* – yon cho‘ntak ko‘rinmasi; *4* – yon cho‘ntak xaltasi; *5* – belbog‘;

*6* – ort bo‘lak qoplama cho‘ntak.

**O‘g‘il bolalar kalta shimi bo‘laklariga qo‘yiladigan chok haqi miqdori**

|  |  |  |  |
| --- | --- | --- | --- |
| **№** | **Bo‘lak nomi** | **Chok haqi qo‘yiladigan qirqimlar** | **Chok haqi miqdori, sm** |
| 1. | O‘g‘il bolalar kalta shimi ort bo‘lagi | * yuqori qirqimi; * yon qirqimi; * odim qirqimi; * o‘rta qirqimi; * pocha qirqimi. | 1,0  1,0  1,0  1,0  2,0 |
| 2. | O‘g‘il bolalar kalta shimi old bo‘lagi | * yuqori qirqimi; * yon qirqimi; * odim qirqimi; * o‘rta qirqimi; * pocha qirqimi. | 1,0  1,0  1,0  1,0  2,0 |
| 3. | Yon cho‘ntak ko‘rinmasi | * ko‘rinma yuqori qirqimi; * ko‘rinma yon qirqimi. | 1,0  1,0 |
| 4. | Cho‘ntak xalta | * cho‘ntak xalta yuqori qirqimi; * cho‘ntak xalta yon qirqimi. | 1,0  1,0 |
| 5. | Ort bo‘lak qoplama cho‘ntagi | * cho‘nta yuqori qirqimi; * cho‘ntak chekka qirqimi. | 2,0  0,7 |
| 6. | Belbog‘ | * yon qirqimi; * pastki qirqimi; * bog‘ich uchi qirqimi. | 0,7  1,0  0,7 |

**O‘g‘il bolalar kalta shimni uchun model tanlash, modellashtirish va andazasini tayyorlash**

|  |  |  |  |  |
| --- | --- | --- | --- | --- |
| **№** | **Bajariladigan ishlar mazmuni** | **Moslamalar, asbob va xomashyolar** | **Eskizlar (chizmalar, rasmlar)** | **Bajarish tartibi** |
| 1. | Moda jurnallaridan foydalanib, o‘g‘il bolalar kalta shimini tahlil qilish va o‘g‘il bolalar kalta shimi uchun model tanlash. | Moda jurnallari va multimedia materiallari |  | Moda jurnallari va multimedia materiallaridan foydalanib o‘g‘il bolalar kalta shimini tahlil qilish va model tanlash. |
| 2. | Tanlangan o‘g‘il bolalar kalta shimining model eskiz rasmini chizish. | Qog‘oz, qalam, o‘chirg‘ich. |  | Tanlangan o‘g‘il bolalar kalta shimini model eskiz rasmini texnik shartlarga rioya qilgan holda chizish. |

**O‘g‘il bolalar kalta shimni ort va old bo‘laklarini modellashtirish**

|  |  |  |  |  |
| --- | --- | --- | --- | --- |
| **№** | **Bajariladigan ishlar mazmuni** | **Moslamalar,**  **asboblar va xomashyolar** | **Eskizlar (chizmalar, rasmlar)** | **Bajarish tartibi** |
| 1. | O‘g‘il bolalar kalta shimining ort bo‘lagini modellashtirish. | O‘g‘il bolalar kalta shimining asos konstruksiya chizmasi, kalka qog‘oz, qalam, oddiy va shakldor chizg‘ich. |  | Ort bo‘lak qoplama cho‘ntak o‘rnini bel chizig‘idan pastga cho‘ntak 3,0 sm; yon chiziqdan 3,0 sm kenglikda; cho‘ntak og‘zi kengligi 12,0 sm olchab nuqtalar qo‘yiladi va birlashtirib cho‘ntak shakli chiziladi. |
| 2. | O‘g‘il bolalar kalta shimining old bo‘lagini modellashtirish. | O‘g‘il bolalar kalta shimining asos konstruksiya chizmasi, kalka qog‘oz, qalam, oddiy va shakldor chizg‘ich. |  | Yon cho‘ntak o‘rni, bel chizig‘i nuqtasidan 6,0 sm, cho‘ntak og‘zi uzunligi yon chiziq bel nuqtasidan pastga 10,0 sm o‘lchab belgilanadi va birlashtiriladi.Cho‘ntak qopi kengligi yon chiziq bel nuqtasidan 9,0 sm, cho‘ntak qopi uzunligi yon chiziq bel nuqtasidan pastga 16 sm o‘lchab birlashtiriladi. |

**O‘g‘il bolalar kalta shimni andazasini tayyorlash**

|  |  |  |  |  |
| --- | --- | --- | --- | --- |
| **№** | **Bajariladigan ishlar mazmuni** | **Moslamalar, asbob va xomashyolar** | **Eskizlar (chizmalar, rasmlar)** | **Bajarish tartibi** |
| 1. | O‘g‘il bolalar kalta shimi ort bo‘lak andazasini tayyorlash. | O‘g‘il bolalar kalta shimining asos konstruksiya chizmasi, kalka qog‘oz, qalam, oddiy va shakldor chizg‘ich. |  | O‘g‘il bolalar kalta shimining ort bo‘lagi qirqimlaridan: shim yon qirqimi 1,0 sm; shim odim qirqimi 1,0 sm; shim bel qirqimi 1,0 sm; shim o‘rta qirqimi 1,0 sm; shim pocha qirqimi 2,0 sm chok haqi qoldirib chizib chiqiladi. Chizilgan chiziqlar bo‘ylab andaza kesiladi, andazada tanda ipi yo‘nalishi va bo‘lak raqami qo‘yiladi. |
| 2. | O‘g‘il bolalar kalta shimining old bo‘lak andazasini tayyorlash. | O‘g‘il bolalar kalta shimining asos konstruksiya chizmasi, kalka qog‘oz, qalam, oddiy va shakldor chizg‘ich. |  | O‘g‘il bolalar kalta shimining ort bo‘lagi qirqimlaridan: shim yon qirqimi 1,0 sm; shim odim qirqimi 1,0 sm; shim bel qirqimi 1,0 sm; shim o‘rta qirqimi 1,0 sm; old bo‘lak cho‘ntak og‘zi qirqimi 0,7 sm; shim pocha qirqimi 2,0 sm chok haqi qoldirib chizib chiqiladi.  Chizilgan chiziqlar bo‘ylab andaza kesiladi, andazada tanda ipi yo‘nalishi va bo‘lak raqami qo‘yiladi. |
| 3. | Kalta shimining belbog‘ andazasini tayyorlash. | O‘g‘il bolalar kalta shimining asos konstruksiya chizmasi, kalka qog‘oz, qalam, oddiy va shakldor chizg‘ich. |  | Kalta shim belbog‘ qirqimlaridan: belbog‘ yon qirqimlaridan 0,7 sm; belbog‘ yuqori qirqimi 1,0 sm; belbog‘ pastki qirqimi 1,0 sm chok haqi qoldirib chizib chiqiladi. Chizilgan chiziqlar bo‘ylab andaza kesiladi, andazada tanda ipi yo‘nalishi va bo‘lak raqami qo‘yiladi. |
| 4. | Ort bo‘lak qoplama cho‘ntak andazasini tayyorlash. | O‘g‘il bolalar kalta shimini asos konstruksiya chizmasi, kalka qog‘oz, qalam, chizg‘ich. |  | Ort bo‘lak qoplama cho‘ntak qirqimlari-dan: cho‘ntak yuqori qirqimi 2,0 sm; cho‘ntak yon qirqimlari-dan 1,0; cho‘ntak pastki qirqimidan 1,0 sm chok haqi qoldirib chizib chiqiladi. |
| 5 | Yon cho‘ntak ko‘rinmasi andazasini tayyorlash. | O‘g‘il bolalar kalta shimini asos konstruksiya chizmasi, kalka qog‘oz, qalam, chizg‘ich. |  | Yon cho‘ntak ko‘rinmasi qirqimlaridan: ko‘rinma yuqori qirqimi 1,0 sm; ko‘rinma yon qirqimlari 1,0 sm; ko‘rinma ochiq qirqimi 0,7 sm chok kengligi qoldirib chizib chiqiladi. |
| 6. | Cho‘ntak xalta andazasini tayyorlash. | O‘g‘il bolalar kalta shimini asos konstruksiya chizmasi, kalka qog‘oz, qalam, oddiy va shakldor chizg‘ich. |  | Cho‘ntak xalta qirqimlaridan: yon qirqimlari-dan 1,0 sm; yuqori qirqimidan 1,0 sm; pastki qirqimidan 1,0 sm chok haqi qoldirib chizib chiqiladi.  Chizilgan chiziqlar bo‘ylab andaza kesiladi. |